Tarybos reglamentas (EB) Nr. 3294/94/EB
1994 m. gruodžio 22 d.
iš dalies keičiantis Reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo
EUROPOS SĄJUNGOS TARYBA,
atsižvelgdama į Europos Bendrijos steigimo sutartį, ypač į jos 235 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Taryba 1993 m. vasario 8 d. priėmė Reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo [3];
kadangi reikėtų suderinti Bendrijos sukurtoms institucijoms taikomas finansines nuostatas;
kadangi, atsižvelgiant į šią suderinimo būtinybę, reikėtų pataisyti pirmiau minėto reglamento 11 straipsnį, kuriame kalbama apie Centrui taikomas finansines nuostatas;
kadangi, remiantis 1977 m. gruodžio 21 d. Finansinio reglamento 130 straipsniu, taikomu Europos Bendrijų bendrajam biudžetui [4], patvirtinant Centro finansines taisykles, turėtų būti kuo daugiau atsižvelgta į Finansinio reglamento nuostatas,
PRIĖMĖ ŠĮ REGLAMENTĄ:
1 straipsnis
"12. Gavusi Audito Rūmų nuomonę, valdyba patvirtina vidaus finansines nuostatas, pirmiausia nustatančias išsamias Centro biudžeto sudarymo ir vykdymo taisykles."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 22 d.